ดัชนีเซี่ยงไฮ้คอมโพสิตตลาดหุ้นจีนร่วง 4.03% หลุดแนวรับจิตวิทยา 3,000 จุด
เซี่ยงไฮ้คอมโพสิตตลาดหุ้นจีนร่วง 4.03% หลุดแนวรับจิตวิทยา 3,000 จุด โดย ณ เวลา 14.05 น.ตามเวลาไทยอยู่ที่ 2,989.21 จุด ปรับตัวลง 125.59 จุด จากภาคเช้าปิดร่วง 2.5% แตะ 3,036.15 จุด
15 ก.ย. 2558

ดัชนีเซี่ยงไฮ้คอมโพสิตตลาดหุ้นจีน ณ เวลา 14.05 น.ตามเวลาไทยอยู่ที่ 2,989.21 จุด ปรับตัวลง 125.59 จุด หรือ 4.03% หลุดแนวรับจิตวิทยา 3,000 จุด โดยดัชนีปิดภาคเช้าวันนี้ร่วงลง เนื่องจากความกังวลที่ว่า นักลงทุนจะถอนการลงทุนจากตลาดต่อไปอีก ภายหลังจากที่ข้อมูลเศรษฐกิจจีนที่ได้มีการเปิดเผยไปเมื่อวันอาทิตย์ที่ผ่านมานั้น บ่งชี้ว่า เศรษฐกิจจีนชะลอตัวลงไปอีก ทั้งนี้ดัชนีเซี่ยงไฮ้คอมโพสิตปิดภาคเช้าร่วง 2.5% แตะ 3,036.15 จุด
นักวิเคราะห์มองว่า เศรษฐกิจจีนยังไม่ส่งสัญญาณของการฟื้นตัว แม้ว่าธนาคารกลางจีนจะปรับลดอัตราดอกเบี้ยและสัดส่วนการกันสำรองลงก็ตาม ขณะเดียวกันมีการคาดการณ์ว่า เงินหยวนจะอ่อนค่าลงอีก
ภาพการเคลื่อนไหวของดัชนีหุ้นทั่วโลก ณ เวลา 14.05 น.เวลาไทย

ขอบคุณข้อมูลจาก ASPEN